6 คำถาม ประยุทธ์ จุดพลุปะทะนักการเมือง : หนีวิกฤติศรัทธา เดินหน้าอำนาจ
ภาพความสวยงามผุดขึ้นในเมืองไทย,ห้วงเวลานี้ทุกสายตาโฟกัสไปที่คนชื่อ อาทิวราห์ คงมาลัย หรือ ตูน บอดี้สแลม ศิลปินนักร้องดัง ที่กำลังวิ่งจากใต้สุดของประเทศ อ.เบตง จ.ยะลา สู่เหนือสุดของประเทศ อ.แม่สาย จ.เชียงราย ระยะทางกว่า 2,000 กิโลเมตร ตามโครงการ ก้าวคนละก้าว ระดมเงินบริจาคช่วยโรงพยาบาลรัฐ 11 แห่งทั่วประเทศ,ปฏิเสธไม่ได้ว่า เขาคือผู้จุดประกายอย่างแท้จริง,กับสิ่งที่คนไทยคนหนึ่งได้แสดงให้เห็นถึง หน้าที่พลเมือง ที่เต็มไปด้วยความมุ่งมั่น ทุ่มเท เสียสละทั้งแรงกาย แรงใจทำเพื่อผลประโยชน์ประเทศชาติส่วนรวม,ท่ามกลางกระแสตอบรับจากประชาชนทั่วประเทศอย่างล้นหลาม,ตูน บอดี้สแลม ได้สร้างปรากฏการณ์กระตุ้นพลังแฝงในสังคม กระตุกอารมณ์คนทั่วประเทศให้ก้าวข้ามบริบทเดิมๆของสังคมไทยที่ชอบคิดแต่ธุระไม่ใช่,ตามภาพของผู้คนจำนวนมากที่รอรับนักร้องดังตลอด 2 ข้างทาง พร้อมกับยอดเงินบริจาคที่ทะลุหลักร้อยล้านอย่างรวดเร็ว เป็นคำตอบได้อย่างดี,ตูน บอดี้สแลม ได้นำสังคมก้าวข้ามบริบทเดิมๆ ไปแล้ว แต่การเมืองเรื่องของเกมอำนาจประเทศไทย,ยังหนีไม่พ้นวังวนเดิมๆ,ในจังหวะสถานการณ์ต่อเนื่องกับกระแสการปรับคณะรัฐมนตรี ภายหลังตำแหน่งว่างลงจากการลาออกของ พล.อ.ศิริชัย ดิษฐกุล อดีต รมว.แรงงาน ตามรูปการณ์ที่ บิ๊กตู่ พล.อ.ประยุทธ์ จันทร์โอชา นายกรัฐมนตรี หัวหน้า คสช.ได้แจ้งต่อที่ประชุม ครม.,มีความจำเป็นต้องปรับเปลี่ยนเพื่ออนาคต,ตามรูปการณ์ที่ บิ๊กตู่ พยายามรวบรัดตัดความ จำกัดวงแรงกระเพื่อมของการปรับ ครม.ที่หนีไม่พ้นภาวะทางใจของคนที่ผิดหวัง ท่ามกลางกระแสข่าวจากวงใน วงนอก ช่วยกันใส่ฟืน โหมเติมเชื้อไฟ โดยเฉพาะนักการเมืองทั้งค่ายประชาธิปัตย์กับเพื่อไทยที่อาศัยโหนกระแสตามท้องเรื่อง ปล่อยของ ผ่านสื่อ,เสี้ยม ให้ทีมงานรัฐบาลแตกคอกัน,และนั่นก็โยงเป็นเหตุผลว่าด้วยการยังไม่ปลดล็อกพรรคการเมืองให้ทำกิจกรรมตามเหตุผลที่ นายกฯลุงตู่ ได้แจกแจงผ่านเอกสาร ยืนกรานคสช. ได้ประเมินสถานการณ์ขณะนี้ยังไม่เรียบร้อย,จึงขอให้การปลดล็อกที่พูดกันรอไปอีกระยะ อย่าตื่นเต้นกังวล,งานนี้ส่อเค้ายื้อแบบไม่กำหนดเวลา ตามภาวะปัจจัยแทรกไม่อยู่ในวิสัยที่ บิ๊กตู่ ควบคุมได้ นั่นก็กระตุกเสียงโหวกเหวกโวยวายของนักการเมืองทุกป้อมค่ายไล่บี้ไล่กดดันกันไม่ลดละ,แต่ในจังหวะที่กระแสจับจ้องไปที่การปลดล็อกกฎเหล็กพรรคการเมืองและคิวปรับ ครม. มันก็มีประเด็นแทรกคิวมาสร้างความฮือฮากว่า แทบจะกลบปมปลดล็อกและเบียดข่าวปรับ ครม.ไปเลย,เมื่อ พล.อ.ประยุทธ์ได้ปล่อย 6 คำถามถึงพี่น้องประชาชน,คำถามข้อที่ 1 คือเราจำเป็นต้องมีพรรคการเมืองใหม่ๆขึ้นมาหรือไม่ในวันนี้ หรือนักการเมืองหน้าใหม่ๆ ที่มีคุณภาพ ให้ประชาชนได้พิจารณาในการเลือกตั้งครั้งต่อไป การมีพรรคเดิม นักการเมืองหน้าเดิมๆ มีรัฐบาลจะทำให้ประเทศชาติเกิดการปฏิรูปและทำงานต่อเนื่องตามยุทธศาสตร์หรือไม่ ตนไม่ได้ว่าใคร สื่ออย่าเขียนให้ทะเลาะกัน เพราะตนพูดกับประชาชนไม่ได้พูดกับนักการเมือง,คำถามข้อที่ 2 การที่ คสช.จะสนับสนุนพรรคใดหรือตนจะสนับสนุนใครเป็นสิทธิ์ของตนหรือไม่ แล้วตนต้องไปลงสมัครรับเลือกตั้งหรือไม่ ก็เปล่า เพราะลงสมัครเลือกตั้งไม่ได้ เนื่องจากตนไม่ได้ลาออก (ลาออกจากนายกฯ) ก็จบแล้ว สิทธิ์ของตนมีไม่ใช่หรือ ตนจะไปสนับสนุนใครก็ได้ หรือไม่สนับสนุนใครเลยก็ได้ ถ้าไม่มีอะไรใหม่ๆมาตนก็ไม่สนับสนุน,คำถามข้อที่ 3 สิ่งที่ คสช.และรัฐบาลนี้ดำเนินการ ในช่วง 3 ปีที่ผ่านมา ประชาชนมองเห็นอนาคตที่ดีของประเทศชาติบ้างหรือไม่ โดยคำถามย่อย,1.เห็นด้วยกับรัฐบาลในการแก้ไขปัญหาที่หมักหมมมาเป็นเวลานาน ด้วยการรื้อใหม่ ทำใหม่ การวางแผนงานอย่าง เป็นขั้นเป็นตอน เป็นระยะสั้น กลาง ยาว อาทิ การแก้ไขปัญหา IUU, ICAO ฯลฯ หรือไม่,2.เห็นด้วยกับการให้มียุทธศาสตร์ชาติ และแผนปฏิรูปประเทศเพื่อให้การเมืองไทยในอนาคตมีประสิทธิภาพ มีธรรมาภิบาล เกิดความต่อเนื่องในการพัฒนาประเทศหรือไม่,3.การทำงานของทุกรัฐบาลต้องคำนึงถึงภาพรวมทั้งประเทศ คนทั้งประเทศ ทุกจังหวัด มิใช่ทำแต่ตามนโยบายพรรคที่ได้หาเสียงไว้ หรือดูแลเฉพาะพื้นที่ฐานเสียงที่สนับสนุน รวมทั้งต้องทำงานตามยุทธศาสตร์ชาติให้เกิดความต่อเนื่องใช่หรือไม่,คำถามข้อที่ 4 การเอาแนวทางจัดตั้งรัฐบาลในอดีต ที่วันนี้พูดว่าเอารัฐบาลในอดีตสมัยโน้นสมัยนี้มาเปรียบเทียบกับการจัดตั้งรัฐบาลวันนี้ มันเหมือนกันหรือไม่ สถานการณ์ภายนอกและประชาชนเหมือนกันหรือไม่ สถานการณ์วันนี้โซเชียลมีเดียพัฒนามากไปหรือไม่ มันเป็นคนละเวลาหมด ก็จำเป็นต้องปรับเปลี่ยนและพัฒนาไปสู่สิ่งที่ดีมากยิ่งขึ้น ซึ่งในอดีตก็ดีอยู่แล้วในบางรัฐบาล หรือบางช่วง แต่วันนี้อย่าลืมว่า คสช.และรัฐบาลนี้เข้ามาในสถานการณ์อะไร เราได้พบเห็นแต่ความขัดแย้ง ความรุนแรง การแบ่งแยกประเทศเป็นกลุ่มๆ เพื่อมาสนับสนุนทางการเมืองใช่หรือไม่,คำถามข้อที่ 5 รัฐบาลและการเมืองที่มาจากการเลือกตั้งแบบประชาธิปไตยที่ผ่านมาของไทย ได้แสดงให้เห็นถึงประสิทธิภาพ มีธรรมาภิบาล และมีการพัฒนาประเทศที่มีความต่อเนื่องชัดเจนเพียงพอหรือไม่,คำถามข้อที่ 6 ข้อสังเกตเพื่อพิจารณา เหตุใด พรรคการเมือง นักการเมืองจึงออกมาเคลื่อนไหว คอยด่า คสช. รัฐบาล รัฐมนตรี นายกรัฐมนตรี มีการบิดเบือนข้อเท็จจริงช่วงนี้มาก ผิดปกติเพราะอะไร,แบไต๋ แบะท่าโชว์แผนงานทางการเมืองเป็นนัย,โฟกัส 3 ข้อแรก สรุปความตามภาษาทางการเมืองได้ว่า บิ๊กตู่ ไม่ต้องลงสมัครรับเลือกตั้งเอง แต่จะประกาศหนุนพรรคการเมืองที่น่าจะตั้งขึ้นมาใหม่ เพื่อเบียดสู้กับขาใหญ่อย่างประชาธิปัตย์กับเพื่อไทย,เป็นสัญญาณให้กองเชียร์ นายกฯลุงตู่ ได้รับรู้,พล.อ.ประยุทธ์ปูทางสู้ในเกมเลือกตั้ง ตามยุทธศาสตร์การลากยาวอำนาจในห้วงเปลี่ยนผ่าน,และนั่นก็กระตุกอาการนั่งไม่ติดของนักการเมืองอาชีพทั้งพรรคประชาธิปัตย์และพรรคเพื่อไทยรีบแย่งกันออกมาตอบ 6 คำถามของ นายกฯลุงตู่ ก่อนประชาชน โดยเฉพาะคนพรรคประชาธิปัตย์ออกอาการเต้นผางมากกว่าอย่างเห็นได้ชัด นายอภิสิทธิ์ เวชชาชีวะ หัวหน้าพรรค หัวหอกนำทีมเอง,ทั้งด่า ทั้งขู่ ทั้งดักคอ พล.อ.ประยุทธ์อย่าคิดสืบทอดอำนาจ,ประชาธิปัตย์อาละวาดใส่ 6 คำถาม สะท้อนความหวั่นไหวในฐานะของป้อมค่ายที่ได้รับผลกระทบ มากสุด หากมีการก่อกำเนิดของพรรคการเมืองมาแบ่งแต้มไปช่วย นายกฯลุงตู่,งานนี้เหมือนจะรู้ตัวแล้วว่า คสช.ไม่เลือกใช้เป็นฐาน,แต่ทั้งนี้ทั้งนั้น ว่ากันตามหลักการมันก็ไม่ได้ผิดแต่อย่างใดกับยุทธศาสตร์ในการสื่อสารตรงกับประชาชน อย่างที่ พล.อ.ประยุทธ์ทิ้งทุ่นท้าย 6 คำถาม อำนาจอธิปไตยเป็นของปวงชนชาวไทยทั้งประเทศ ที่ตนถามเพราะอยากให้ทุกคนที่เป็นคนไทยได้พิจารณาตัดสินใจ,นี่ก็เหมือนกับการย้ำผลประชามติรัฐธรรมนูญให้ลึกไปอีกขั้น,มันมีร่องรอยอยู่แล้วตามบทเฉพาะกาลของรัฐธรรมนูญฉบับปัจจุบันที่เปิดทางให้ พล.อ.ประยุทธ์ มีโอกาสสูงในการกลับมาเป็นผู้นำในช่วงเปลี่ยนผ่าน 5 ปี ไปสู่การปฏิรูปประเทศ,เรื่องของเรื่อง ปฏิเสธไม่ได้ว่านักการเมืองเอง,ก็โวยได้ไม่เต็มปากเต็มคำ ในเมื่อพฤติกรรมในอดีตมันยังหลอนชาวบ้าน กับการแก่งแย่งอำนาจและ ผลประโยชน์กันทุกวิถีทาง สู้กันในเกมสภาไม่พอ ลากออกมาสู้กันบนถนน ปลุกม็อบปิดบ้านปิดเมือง ทำประเทศเกือบเป็นรัฐล่มสลาย,ถึงวันนี้ประชาชนยังไม่ไว้วางใจ นักการเมืองหน้าเดิมจะกลับมาลากประเทศลงเหวอีกหรือไม่,นี่คือจุดที่ทำให้ นายกฯลุงตู่ มั่นใจ โยน 6 คำถามมาตอกย้ำประตูฝาโลง,แต่ขณะเดียวกัน ในสถานการณ์ที่รัฐบาลทหาร คสช. เองก็ไม่ได้อยู่ในจุดที่กุมสภาพความเหนือกว่า สักเท่าไหร่ ตามปรากฏการณ์เชิงกระแสที่ทีมงาน ลุงตู่ ก็เริ่มเผชิญกับแรงเสียดทาน ผจญภาวะขาลง สังคม,ไม่ไว้วางใจกับพฤติกรรมแฝงผลประโยชน์ของคนรอบข้างผู้นำ,ชักจะไม่แตกต่างจากที่ด่านักการเมืองสักเท่าไหร่ คนเริ่มรู้สึกหนีเสือปะจระเข้,ในเหลี่ยมที่มองได้ว่า การจุดพลุ 6 คำถาม มาปะทะกับนักการเมือง ก็คือจังหวะของการชิ่งหนีวิกฤติศรัทธา เพื่อกรุยทางเดินหน้าอำนาจต่อไป,ตามเงื่อนไขสถานการณ์มาถึงจุดท้าทาย กงล้อทางการเมืองไทยจะหมุนข้ามวัฏจักรเดิมๆพ้นหรือไม่,ทั้งหมดทั้งปวง มันก็อยู่ที่ประชาชนเองต้องสำแดงความเป็นเจ้าของประเทศ,ไม่ว่านักการเมือง หรือทหาร ถ้าเจอด่านคนไทย กาบัตร เลือกตั้งอย่างมีคุณภาพ,ต่อไปก็ไม่ต้องเสียเวลามาคอยตอบคำถามกัน.,ทีมการเมือง
ห้วงเวลานี้ทุกสายตาโฟกัสไปที่คนชื่อ อาทิวราห์ คงมาลัย หรือ ตูน บอดี้สแลม ศิลปินนักร้องดัง ที่กำลังวิ่งจากใต้สุดของประเทศ อ.เบตง จ.ยะลา สู่เหนือสุดของประเทศ อ.แม่สาย จ.เชียงราย ระยะทางกว่า 2,000 กิโลเมตร 
วิเคราะห์การเมือง,ทีมข่าวการเมือง,6 คำถามนายกฯ,นักการเมือง,ประยุทธ์ จันทร์โอชา,ข่าวทั่วไป